62017TJ0571_INF
Решение на Общия съд (осми състав) от 2 април 2020 г. —UG/Комисия
(Дело T‑571/17)
„Публична служба — Договорно наети служители — Договор за неопределено време — Член 47, буква в), подточка i) от УРДС — Прекратяване с предизвестие — Основания за прекратяване — Поведение в службата и на работното място, несъвместимо с интереса на службата — Явна грешка в преценката — Проверка относно точността на фактите — Липса на доказателства — Отговорност — Имуществени вреди — Изплащане на дължимите възнаграждения“
1.
Жалби на длъжностните лица — Акт с неблагоприятни последици — Понятие — Писмо на Комисията, с което тя уведомява договорно нает служител за намерението си да прекрати неговия договор за неопределено време — Изключване — Решение за прекратяване на договор за неопределено време — Включване
(член 90, параграф 2 и член 91, параграф 1 от Правилника за длъжностните лица; член 3а, член 47, буква в), подточка i) и член 138 от Условията за работа на другите служители)
(вж. т. 31—35)
2.
Жалби на длъжностните лица — Акт с неблагоприятни последици — Решение за приемане на окончателен атестационен доклад — Предварително обжалване по административен ред — Липса — Недопустимост
(член 270 ДФЕС; член 43, първа алинея, член 90, параграф 2 и член 91, параграф 2 от Правилника за длъжностните лица; член 3а и член 87, параграф 1 от Условията за работа на другите служители)
(вж. т. 36—39)
3.
Длъжностни лица — Договорно наети служители — Прекратяване на договор за неопределено време — Право на преценка на администрацията — Задължение на администрацията за полагане на грижа — Отчитане на интересите на съответния служител — Съдебен контрол — Граници
(член 47, буква в) от Условията за работа на другите служители)
(вж. т. 59—61, 77 и 78)
4.
Длъжностни лица — Извъндоговорна отговорност на институциите — Условия — Противоправно поведение — Вреда — Причинно-следствена връзка — Тежест на доказване
(член 340, втора алинея ДФЕС)
(вж. т. 82—85 и 88)
5.
Жалби на длъжностните лица — Иск за обезщетение, предявен без провеждане на производство по административен ред в съответствие с Правилника — Недопустимост
(членове 90 и 91 от Правилника за длъжностните лица)
(вж. т. 94—96)
6.
Жалби на длъжностните лица — Предмет — Разпореждане до администрацията — Недопустимост
(членове 266 ДФЕС и 270 ДФЕС; член 91 от Правилника за длъжностните лица)
(вж. т. 101 и 108)
Предмет
Искане на основание член 270 ДФЕС, от една страна, за отмяна на решението от 17 октомври 2016 г., с което Служба „Инфраструктура и логистика в Люксембург“ (OIL) на Комисията прекратява, считано от 20 август 2017 г., договора за наемане на жалбоподателката на работа на основание член 47, буква в), подточка i) от Условията за работа на другите служители на Европейския съюз, и от друга страна, за присъждане на обезщетение за имуществените вреди, които жалбоподателката твърди, че е претърпяла вследствие на това решение, както и за неимуществените вреди, които твърди, че е претърпяла поради унизителното отношение, на което е била подложена поради нейната синдикална дейност и ползването на родителски отпуск
Диспозитив
1)
Отменя решението на Европейската комисия от 17 октомври 2016 г. за прекратяване на договора за неопределено време на г‑жа UG.
2)
В срок от три месеца от обявяването на настоящото междинно решение страните следва да представят пред Общия съд определения по общо съгласие помежду им размер на паричното обезщетение във връзка с незаконосъобразността на решението от 17 октомври 2016 г., а ако не постигнат съгласие — исканията си в цифрово изражение относно размера на това обезщетение.
3)
Отхвърля жалбата в останалата ѝ част.
4)
Не се произнася по съдебните разноски.